pythainlp/thaigov-v2-corpus-22032023 huggingface dataset:
วันศุกร์ที่ 18 พฤศจิกายน 2565
​นายกฯ ร่วมหารือกับผู้นำเขตเศรษฐกิจเอเปคและสภาที่ปรึกษาทางธุรกิจเอเปค (APEC Leaders’ Dialogue with ABAC) มุ่งสร้างความเชื่อมโยงในระดับภูมิภาค
พร้อมพัฒนาโครงสร้างพื้นฐานที่เอื้อประโยชน์ต่อการค้าการลงทุน
วันนี้ (18 พฤศจิกายน 2565) เวลา 14.45 น. ณ ห้อง Plenary Hall 3 ศูนย์การประชุมแห่งชาติสิริกิต์ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เข้าร่วมการหารือเต็มคณะระหว่างผู้นำเขตเศรษฐกิจเอเปค กับสภาที่ปรึกษาทางธุรกิจเอเปค (APEC Leaders’ Dialogue with ABAC) ภายหลังเสร็จสิ้น นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยสาระสำคัญ ดังนี้
นายเกรียงไกร เธียรนุกูล ประธาน ABAC ยินดีที่ได้หารือร่วมกันในวันนี้ ปัจจุบันความท้าทายต่างๆ เป็นภัยคุกคามที่ทุกเขตเศรษฐกิจต้องเผชิญร่วมกัน จึงเห็นได้ว่ารายงานประจำปีของ ABAC จึงเน้นย้ำการร่วมมือกันอย่างจริงจัง เน้นการป้องกันไม่ให้ติดอยู่ในกับดักเงินเฟ้อ วิกฤตอาหาร อำนวยความสะดวกทางการค้า ดำเนินการตามเศรษฐกิจ BCG รับมือกับโรคระบาด การเข้าถึงวัคซีนอย่างเท่าเทียม สนับสนุนความเชื่อมโยงและไร้รอยต่อ ภายใต้มาตรฐานและแนวปฏิบัติร่วมกัน รวมถึงการตระหนักถึงการเปลี่ยนแปลงสภาพภูมิอากาศ ตลอดจนบูรณาการทางเศรษฐกิจในระดับภูมิภาค สนับสนุน MSMEs โดยเฉพาะ รวมถึงการพัฒนาและนำโครงสร้างพื้นฐานดิจิทัลมาใช้
จากนั้น นายกรัฐมนตรีกล่าวขอบคุณ ABAC สำหรับรายงานที่มีข้อเสนอแนะที่สร้างสรรค์และปฏิบัติได้จริง สะท้อนข้อเรียกร้องของภาคธุรกิจว่า เอเปคจะต้องดำเนินการในเรื่องต่าง ๆ อย่างไรต่อไป ซึ่งการหารือในวันนี้เป็นโอกาสดีที่จะได้สานต่อ ความร่วมมือ โดยใช้ประโยชน์จากภูมิปัญญาร่วมกันของภูมิภาค โดยเอเปคมีคุณลักษณะเฉพาะที่ทำให้แตกต่างจากกลุ่มอื่น ๆ อาทิ การทำงานร่วมกันระหว่างภาครัฐกับภาคเอกชนเพื่อหาทางออกไปด้วยกัน รวมทั้งความสำเร็จของเอเปคในปีนี้เป็นผลมาจากการรับข้อเสนอแนะของเอแบคมาขับเคลื่อนในเอเปค โดยเฉพาะแผนงานต่อเนื่องหลายปีสำหรับวาระเรื่อง FTAAP (Free Trade Area of the Asia-Pacific) ซึ่งส่วนหนึ่งมาจาก ข้อเรียกร้องของเอแบคที่ต้องการให้วาระเรื่อง FTAAP มีความคืบหน้า รวมทั้งการจัดตั้งคณะทำงานเฉพาะกิจเพื่อการเดินทางที่ปลอดภัย ได้บรรลุผลเป็นรูปธรรม ช่วยฟื้นฟูการเดินทางข้ามแดนอย่างปลอดภัยและไร้รอยต่อ นอกจากนี้ยังได้เสนอการจัดทำเป้าหมายกรุงเทพฯ ว่าด้วยเศรษฐกิจ BCG เพื่อขับเคลื่อนวาระการส่งเสริมการพัฒนาที่ยั่งยืนและครอบคลุมสอดคล้องกับการขับเคลื่อน ด้านการเปลี่ยนแปลงของสภาพภูมิอากาศของเอแบค
ในช่วงท้าย นายกรัฐมนตรีกล่าวว่า ผลงานของเอแบคปีนี้ ส่งเสริม สอดคล้องกับการดำเนินงานของเอเปคเป็นอย่างดี พร้อมขอให้ใช้ประโยชน์จากการหารือกลุ่มย่อยเพื่อนำข้อเสนอของเอแบคไปสู่นโยบายที่สามารถดำเนินการอย่างเป็นรูปธรรมเพื่อสร้างอนาคตของภูมิภาคที่ยั่งยืนและครอบคลุม
วันพฤหัสบดีที่ 17 พฤศจิกายน 2565
ก.อุตสาหกรรม ยกขบวนสินค้าจากผู้ประกอบการ SMEs ช้อปสนั่น...! กันอย่างต่อเนื่อง ณ ศูนย์การค้าเซ็นทรัล บางนา
ก.อุตสาหกรรม ยกขบวนสินค้าจากผู้ประกอบการ SMEs ช้อปสนั่น...! กันอย่างต่อเนื่อง ณ ศูนย์การค้าเซ็นทรัล บางนา
วันที่ 17 พฤศจิกายน 2565 ดร.กฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายเดชา จาตุธนานันท์ ผู้ตรวจราชการกระทรวงอุตสาหกรรม พร้อมด้วยอุตสาหกรรมจังหวัดแม่ฮ่องสอน ลำพูน ลำปาง ตาก อุทัยธานี ลพบุรี สระบุรี นครปฐม พระนครศรีอยุธยา สมุทรสาครชลบุรี ระยอง และจังหวัดจันทบุรี เข้าร่วมเปิดงาน อุตสาหกรรมแฟร์ “สินค้าดี เพื่อประชาชน” ที่ยกขบวนสินค้าจากร้านค้าผู้ประกอบการ SMEs กว่า 60 ร้าน มาออกบูธให้ได้เลือกชม ชิม ช้อป กันอย่างจุใจ เพื่อสนับสนุนผู้ประกอบการ SMEs สู้ภาวะวิกฤติเศรษฐกิจ พร้อมการออกร้านจำหน่ายสินค้าอุปโภคบริโภค จากเครือสหพัฒน์ เครือ CP และอื่น ๆ ทั้งของกิน ของใช้ สินค้าแปรรูป ของตกแต่งบ้าน ในราคาประหยัด รวมทั้ง กิจกรรมอบรมสัมมนา เพื่อเป็นของขวัญปีใหม่ให้กับผู้ประกอบการ SMEs และประชาชนทุกคน โดยครั้งนี้ จัดขึ้นเป็นครั้งที่ 3 ระหว่างวันที่ 17-20 พฤศจิกายน 2565 ณ ชั้น B1 ศูนย์การค้าเซ็นทรัล บางนา
กระทรวงอุตสาหกรรม โดยกองทุนพัฒนาเอสเอ็มอีตามแนวประชารัฐ ได้จัดงาน อุตสาหกรรมแฟร์ “สินค้าดี เพื่อประชาชน” ขึ้นเพื่อสนับสนุนพื้นที่ขายสินค้าสําหรับผู้ประกอบการ SMEs ซึ่งจะสามารถช่วยกระตุ้นยอดขายให้ SMEs ได้ การจัดงานครั้งนี้ เป็นครั้งที่ 3 จากจํานวนทั้งหมด 5 ครั้ง โดยครั้งแรกที่ผ่านมา จัดที่ ศูนย์การค้าเซ็นทรัล พระราม 2 และ ศูนย์การค้าเซ็นทรัล เวสต์เกต จ.นนทบุรี ซึ่งสามารถสร้างยอดขายให้กับผู้ประกอบการ SMEs ได้เป็นอย่างดี ภายในงานนอกจากจะได้เลือกซื้อสินค้าในราคาพิเศษจากผู้ประกอบการ SMEs ทั่วประเทศแล้ว ยังสามารถเข้าร่วมสัมมนาเพื่อรับความรู้จากวิทยากรชื่อดัง ที่จะมาสร้างแรงบันดาลใจให้กับ SMEs ในการสร้างรายได้ผ่านช่องทางออนไลน์ให้ปัง เรียกได้ว่าเป็นของขวัญปีใหม่ จากกระทรวงอุตสาหกรรม ที่มอบให้กับผู้ประกอบการ และประชาชนทุกคน
วันศุกร์ที่ 18 พฤศจิกายน 2565
ปลัด สธ. แจงติดเชื้อ “โควิด” ซ้ำได้ แต่ภูมิคุ้มกันจะช่วยลดความรุนแรงและเสียชีวิต แนะกลุ่มเสี่ยงรีบรับวัคซีนเข็มกระตุ้น
ปลัดกระทรวงสาธารณสุข แจงติดเชื้อโควิด 19 แล้วสามารถติดซ้ำได้ แต่ภูมิคุ้มกันทั้งจากการติดเชื้อและจากวัคซีน จะช่วยลดความรุนแรงและการเสียชีวิตได้
ปลัดกระทรวงสาธารณสุข แจงติดเชื้อโควิด19 แล้วสามารถติดซ้ำได้ แต่ภูมิคุ้มกันทั้งจากการติดเชื้อและจากวัคซีนจะช่วยลดความรุนแรงและการเสียชีวิตได้ เผยไทยฉีดวัคซีนครอบคลุมจำนวนมาก แนวโน้มร้อยละของผู้ป่วยที่มีอาการหนักลดลงชัดเจน ส่วนผู้เสียชีวิตทั้งหมดพบว่าไม่ได้รับวัคซีน หรือรับไม่ครบ หรือรับเข็มกระตุ้นนานเกิน3 เดือนห่วงการติดเชื้ออาจเพิ่มขึ้นช่วงปลายปี แนะรีบมารับวัคซีนเพิ่มโดยเร็วเพื่อช่วยลดความเสี่ยง
วันนี้ (18 พฤศจิกายน 2565) นพ.โอภาส การย์กวินพงศ์ ปลัดกระทรวงสาธารณสุข กล่าวถึงข้อมูลที่มีการเผยแพร่ทางโซเชียลมีเดียเรื่องการติดเชื้อโควิด 19 ซ้ำ เสี่ยงเสียชีวิตเพิ่มขึ้น 2 เท่า และป่วยหนักมากกว่าเดิม 3 เท่า ว่า ต้องทำความเข้าใจก่อนว่าผู้ที่ติดเชื้อโควิด 19 แล้วสามารถติดเชื้อซ้ำได้ เนื่องจากภูมิคุ้มกันตามธรรมชาติที่เกิดจากการติดเชื้อ หรือภูมิคุ้มกันที่ได้รับจากวัคซีนป้องกันโควิด 19 สามารถลดลงได้เมื่อระยะเวลาผ่านไป ดังนั้น การป้องกันการติดเชื้อที่ดี คือ การยังคงปฏิบัติตนตามมาตรการป้องกันส่วนบุคคล โดยเฉพาะการสวมหน้ากาก เมื่ออยู่ในพื้นที่สาธารณะ หรือมีผู้คนรวมตัวกันจำนวนมาก ล้างมือบ่อยๆ อย่างไรก็ตาม แม้จะมีโอกาสติดเชื้อซ้ำแต่เมื่อร่างกายเคยมีภูมิคุ้มกันแล้วก็จะช่วยลดความรุนแรงของโรคลง เห็นได้จากการที่ประเทศไทยมีการฉีดวัคซีนป้องกันโควิด 19 ไปแล้วกว่า 143 ล้านโดส และตั้งแต่การฉีดวัคซีนมีความครอบคลุมมากขึ้นสถานการณ์ความรุนแรงของโรคโควิด 19 ก็ลดลงอย่างต่อเนื่อง จนสามารถปรับลดจากโรคติดต่ออันตรายมาเป็นโรคติดต่อที่ต้องเฝ้าระวังได้
“จากข้อมูลสถานการณ์พบว่าผู้ป่วยเข้าโรงพยาบาล ร้อยละของผู้ป่วยที่มีอาการหนัก มีแนวโน้มลดลงอย่างต่อเนื่อง โดยวันที่12 พฤศจิกายนที่ผ่านมา มีผู้ป่วยอาการหนัก 329 ราย อัตราครองเตียงระดับ 2-3 อยู่ที่ร้อยละ4.6 ถือว่าลดลงอย่างต่อเนื่องตั้งแต่ปรับเข้าสู่โรคติดต่อที่ต้องเฝ้าระวัง ซึ่งขณะนั้นมีผู้ป่วยอาการหนัก 466 รายขณะที่ผู้เสียชีวิตจากโรคโควิด 19 ในสัปดาห์ที่ 45 (วันที่ 6-12 พฤศจิกายน 2565) มี 42 ราย เป็นกลุ่ม 608 ทั้งหมด และปัจจัยสำคัญคือ ไม่ได้รับวัคซีน ได้รับวัคซีนไม่ครบเข็มกระตุ้น รวมถึงรับเข็มกระตุ้นเกิน 3 เดือน” นพ.โอภาสกล่าว
นพ.โอภาสกล่าวต่อว่า วัคซีนเข็มกระตุ้นจึงเป็นปัจจัยสำคัญที่ช่วยลดอาการรุนแรงและการเสียชีวิตจากโรคโควิด19 ได้ ยิ่งช่วงนี้เข้าสู่ฤดูหนาว ประกอบกับประชาชนเริ่มผ่อนคลายการสวมหน้ากาก มีกิจกรรมรวมตัวจำนวนมากเนื่องจากเข้าใกล้เทศกาลช่วงปลายปี ทำให้ผู้คนมีโอกาสติดเชื้อเพิ่มมากขึ้น ซึ่งบางคนอาจจะติดเชื้อซ้ำได้ ดังนั้น ผู้ที่ยังไม่เคยได้รับวัคซีนเลยขอให้รีบมารับวัคซีนโดยเฉพาะอย่างยิ่งผู้สูงอายุหรือกลุ่มเสี่ยงโรคเรื้อรัง หรือหากรับวัคซีนเข็มล่าสุดนานเกิน3 เดือนขึ้นไป ก็ขอให้มารับเข็มกระตุ้นได้ที่สถานพยาบาลใกล้บ้าน โดยไม่มีค่าใช้จ่าย ซึ่งจะช่วยเพิ่มภูมิคุ้มกันให้สูงขึ้น และปลอดภัยจากโรคโควิด 19 มากขึ้น
******************************18 พฤศจิกายน 2565
วันศุกร์ที่ 18 พฤศจิกายน 2565
คำกล่าวนายกรัฐมนตรี  สำหรับงานเลี้ยงอาหารค่ำแก่ผู้นำ
วันพฤหัสบดีที่ 17 พฤศจิกายน 2565
คำกล่าวนายกรัฐมนตรี
สำหรับงานเลี้ยงอาหารค่ำแก่ผู้นำ
วันพฤหัสบดีที่17พฤศจิกายน2565
ใต้ฝ่าละอองธุลีพระบาท
ท่านผู้นำเอเปคแขกพิเศษคู่สมรส
และแขกผู้มีเกียรติทุกท่าน
สวัสดีครับ
ผมและภริยารู้สึกเป็นเกียรติที่ได้ต้อนรับทุกท่านสู่ประเทศไทยผมรู้สึกอบอุ่นใจ
ที่ได้พบเพื่อนเก่าและเพื่อนใหม่ที่นี่ในโอกาสการประชุมผู้นำเขตเศรษฐกิจเอเปคแบบพบหน้ากันเป็นครั้งแรกในรอบ4ปี
เรานำอาหารอันโอชะจากทั้งสี่ภาค
การประชุมผู้นำเขตเศรษฐกิจเอเปคเป็นการประชุมระดับสูงรายการสุดท้าย
ที่เกิดขึ้นในภูมิภาคหัวข้อหลักของการประชุมเอเปคปีนี้คือ“OPEN.CONNECT. BALANCE”ซึ่งให้ความสำคัญกับการเจริญเติบโตที่ยั่งยืนสมดุลและครอบคลุมผ่านแนวคิดเศรษฐกิจBCGแต่ก่อนที่เราจะเริ่มการหารือในวันพรุ่งนี้ผมขอเชิญทุกท่านดื่มด่ำกับอาหารไทยรสเลิศและการแสดงทางวัฒนธรรมในค่ำคืนนี้เพื่อเป็นการผ่อนคลาย
เรานำอาหารอันโอชะจากทั้งสี่ภาคของประเทศไทยมาให้ท่านได้ลิ้มรสอาหารแต่ละรายการปรุงขึ้นจากวัตถุดิบที่เราเฟ้นหาจากผู้ผลิตในท้องถิ่น/ซึ่งส่วนหนึ่งเป็นสมาชิกของวิสาหกิจชุมชนที่ส่งเสริมการเพิ่มมูลค่าและความยั่งยืนในอุตสาหกรรมอาหาร
หากท่านมองออกไปด้านนอกห้องนี้ท่านจะเห็นแม่น้ำเจ้าพระยาหรือแม่น้ำของพระราชา/ซึ่งเป็นสายน้ำแห่งชีวิตและเป็นเส้นทางหลักของการค้าการเดินทางและการพัฒนาของคนไทย จากอดีตจนถึงปัจจุบันส่วนห้องจัดเลี้ยงที่เราอยู่ในขณะนี้ก็มีชื่อว่าเจ้าพระยาและเคยเป็นสถานที่ที่เราใช้ต้อนรับผู้นำเมื่อครั้งที่ไทยเป็นเจ้าภาพเอเปคในปี2546
หลังจากอาหารค่ำผมขอเชิญท่านร่วมเฉลิมฉลองเทศกาลลอยกระทงประจำปีซึ่งเป็นประเพณีเก่าแก่ที่สืบทอดมายาวนานในประเทศไทยและจัดขึ้นในช่วงเดือนนี้ของทุกปี
ทุกท่านร่วมดื่มให้กับสุขภาพของเรา
ผมหวังว่าทุกท่านจะสุขสำราญไปกับอาหารมื้อพิเศษและค่ำคืนนี้ผมขอเชิญทุกท่านร่วมดื่มให้กับสุขภาพของเราและความสำเร็จของการประชุมที่กำลังจะเริ่มขึ้น
ขอบคุณครับ
วันศุกร์ที่ 18 พฤศจิกายน 2565
Thailand to put forward Free Trade Area of the Asia-Pacific (FTAAP) at APEC Economic Leaders’ Meeting
Thailand to put forward Free Trade Area of the Asia-Pacific (FTAAP) at APEC Economic Leaders’ Meeting
November 18, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed that during the APEC Economic Leaders’ Meeting on November 17-19, 2022, a refreshed conversation on Free Trade Area of the Asia-Pacific (FTAAP) will be initiated to move forward regional economic integration and support the multilateral trading system. APEC Ministerial Meeting Joint Ministerial Statement has been drafted by the Thai Government to cover 47 issues of discussions under 3 overarching agendas, namely, 1) opening to all opportunities; 2) connecting in all dimensions; and 3) balancing in all aspects related to FTAAP.
Thailand also proposed the FTAAP 4-year workplan (2023-2026) which incorporates the issues of shared interest among APEC member economies, i.e., traditional trade, emerging trade, and economic recovery. FTAAP is aimed to promote trade and investment in the Asia-Pacific, minimize trade and investment obstacles, enhance competitiveness of APEC member economies, and narrow the gap between APEC member economies in different stages of development.
The Government strives to push forward FTAAP in hope to make APEC the world’s largest Free Trade Area, and a key mechanism in eradicating international trade obstacles, and promoting supply chain connectivity among member economies. FTAAP is believed to help promote Thailand’s economic growth in various dimensions and enhance the country’s long-term competitiveness. The Government strongly hopes that FTAAP will be an opportunity for the private sector to expand their business and explore new business opportunities.
วันศุกร์ที่ 18 พฤศจิกายน 2565
ไอแบงก์เยือนอีสานต่อยอดความรู้นักศึกษา ม.ราชภัฏมหาสารคามจัดอบรมเชิงปฏิบัติการเปิดโลกการเงินอิสลาม
ไอแบงก์จัดการอบรมเชิงปฏิบัติเปิดโลกการเงินอิสลามเสริมสร้างความรู้ นศ. ม.ราชภัฏมหาสารคาม จากหลากหลายคณะวิชา
เมื่อช่วงเช้าวันพฤหัสบดีที่ 17 พฤศจิกายน 2565 ธนาคารอิสลามแห่งประเทศไทย (ไอแบงก์) โดยนายระบิล พรพัฒน์กุล กรรมการและรักษาการผู้จัดการ ให้เกียรติเป็นประธานเปิดการอบรมเชิงปฏิบัติเปิดโลกการเงินอิสลามเสริมสร้างความรู้นักศึกษามหาวิทยาลัยราชภัฏมหาสารคามกว่า 100 คนจากหลากหลายคณะวิชา โดยมีผู้ช่วยศาสตราจารย์ กนกวรรณศรีวาปี รองอธิการบดีมหาวิทยาลัยราชภัฏมหาสารคาม ให้เกียรติกล่าวต้อนรับ ณ ห้องประชุมพระวิษณุกรรม 2 ชั้น 7 คณะวิศวกรรมศาสตร์มหาวิทยาลัยราชภัฏมหาสารคาม
การอบรมเปิดโลกการเงินอิสลามเป็นกิจกรรมคืนคุณค่าสู่สังคมที่ไอแบงก์ได้จัดขึ้นต่อเนื่องทุกปีปีนี้เป็นปีที่ 5 มีวัตถุประสงค์เพื่อแบ่งปันความรู้และประสบการณ์เกี่ยวกับการเงินและผลิตภัณฑ์ทางการเงินที่ถูกต้องตามหลักศาสนาอิสลาม (ชะรีอะฮ์) ซึ่งถือเป็นความสามารถพิเศษและถูกถ่ายทอดโดยบุคลากรที่มีความรู้ความเชี่ยวชาญด้านการเงินของไอแบงก์
ทั้งนี้การอบรม"เปิดโลกการเงินอิสลาม" เป็นหลักสูตร 7 ชั่วโมงประกอบด้วยช่วงที่ 1 การวางแผนทางการเงินส่วนบุคคลมุ่งเน้นเนื้อหาในเรื่องการจัดการการเงินการออมการใช้จ่ายอย่างชาญฉลาดทำความรู้จักหนี้ดีและหนี้ที่ต้องพึงระวังช่วงที่ 2 การเงินการธนาคารอิสลามเน้นสร้างความเข้าใจในการทำธุรกรรมตามหลักชะรีอะฮ์ตัวอย่างคำวินิจฉัยจากคณะที่ปรึกษาด้านศาสนาในธุรกิจที่ต้องห้ามช่วงที่ 3 “ผลิตภัณฑ์และการบริการของธนาคารเหมือนหรือต่างกับธนาคารทั่วไป”ผู้รับการอบรมจะเข้าใจความเหมือนและความต่างระหว่างผลิตภัณฑ์ทางการเงินของไอแบงก์และสถาบันการเงินทั่วไปไม่ว่าจะเป็นด้านเงินฝากสินเชื่อตลอดจนการบริการที่ไม่มีในสถาบันการเงินใดเช่นการบริหารจัดการซะกาตโครงการสินเชื่อชุมชนซื่อสัตย์ตอบโจทย์การแก้ปัญหาและส่งเสริมภาคธุรกิจระดับชุมชนและในช่วงสุดท้ายเป็นการปฏิบัติการจากนักศึกษาซึ่งจะช่วยให้ทุกคนได้เข้าใจการเงินตามหลักชะรีอะฮ์อย่างถ่องแท้
วันศุกร์ที่ 18 พฤศจิกายน 2565
“ชัยวุฒิ” ปลื้มต่างชาติ นิยม Soft Power ไทย ยืน1 ไม่เเพ้ใครในโลก
“ชัยวุฒิ” ปลื้มต่างชาติ นิยม Soft Power ไทย ยืน1 ไม่เเพ้ใครในโลก
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจเเละสังคมได้โพสต์ผ่านเฟซบุ๊กระบุว่าในนามคนไทยผมขอชื่นชมรัฐบาลไทยและประเทศไทยของเรารวมถึงคนไทยทุกคนครับในการร่วมเป็นเจ้าภาพจัดงานการประชุมผู้นำเขตเศรษฐกิจเอเปคครั้งที่29 (APEC 2022 Thailand)ผมมีโอกาสได้ร่วมงานเลี้ยงในโอกาสที่ท่านนายกรัฐมนตรีพลเอกประยุทธ์จันทร์โอชาเป็นเจ้าภาพงานเลี้ยงอาหารค่ำเพื่อเป็นเกียรติแก่ผู้นำเขตเศรษฐกิจเอเปค(AELM Gala Dinner)ณหอประชุมกองทัพเรือและในฐานะคนไทยคนหนึ่งผมภูมิใจในความเป็นชาติไทยผมดีใจครับที่ได้เห็นผู้นำเเต่ละประเทศชื่นชมในรสชาติเเละความสวยงามของอาหารไทยโดยให้ความสนใจกับการแสดงโชว์ศิลปวัฒนธรรมไทยที่อลังการสวยงามสะท้อนเอกลักษณ์ความเป็นชาติและวัฒนธรรมไทยของเราได้อย่างดีเยี่ยมไม่เเพ้ชาติใดในโลกการตกเเต่งสถานที่วิจิตรงดงาม ประกอบกับบรรยากาศแสงสีเสียงริมฝั่งเเม่น้ำเจ้าพระยาทำให้งานเลี้ยงอาหารค่ำเมื่อวานนี้เป็นไปเป็นอย่างสวยงามเเละอบอุ่นมากนี่ละครับsoft powerของคนไทยขอให้ภูมิใจในความเป็นชาติไทยของเรา
***************
วันศุกร์ที่ 18 พฤศจิกายน 2565
รมว.เฮ้ง สั่ง กสร.ตรวจสอบข้อเท็จจริงกรณีลูกจ้างโพสต์ใช้สิทธิลางานศพถูกเลิกจ้าง
รัฐมนตรีว่าการกระทรวงแรงงาน สั่งกรมสวัสดิการและคุ้มครองแรงงาน (กสร.) ตรวจสอบข้อเท็จจริงกรณีลูกจ้างโพสต์ลาไปงานศพพ่อ 8 วัน ถูกเลิกจ้าง หากจริงยืนยันให้ความช่วยเหลือให้ได้รับสิทธิประโยชน์ตามกฎหมาย
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึง กรณีลูกจ้างโพสต์ข้อความในสื่อออนไลน์ว่า ลาไปงานศพพ่อ 8 วัน ถูกนายจ้างเชิญออก ระบุว่าขาดงานหลายวัน ทำงานมาประมาณ 7 เดือน โดยไม่จ่ายค่าชดเชยให้ ผมจึงได้สั่งการให้กรมสวัสดิการและคุ้มครองแรงงาน ตรวจสอบข้อเท็จจริงเพิ่มเติม ขณะนี้อยู่ระหว่างพนักงานตรวจแรงงานประสานเพื่อขอข้อมูลและข้อเท็จจริงจากผู้โพสต์ หากพบว่าเป็นความจริงยืนยันให้ความช่วยเหลือให้ได้รับสิทธิประโยชน์ตามกฎหมายเต็มที่
ด้าน นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวว่า พระราชบัญญัติคุ้มครองแรงงาน พ.ศ. 2541 กำหนดให้ลูกจ้างมีสิทธิลาเพื่อกิจธุระอันจำเป็นได้ปีละไม่น้อยกว่า 3 วันทำงาน และให้นายจ้างจ่ายค่าจ้างให้แก่ลูกจ้างในวันลากิจเพื่อกิจธุระอันจำเป็น เท่ากับค่าจ้างในวันทำงานตลอดระยะเวลาที่ลา แต่ปีหนึ่งต้องไม่เกิน 3 วันทำงาน ซึ่งการลากิจธุระอันจำเป็นเป็นสิทธิพื้นฐานที่กฎหมายคุ้มครองแรงงานกำหนดสิทธิให้ลูกจ้างทุกประเภทมีสิทธิลากิจได้ การลากิจธุระอันจำเป็น หมายถึง กรณีที่ลูกจ้างมีกิจธุระอันจำเป็นต้องดำเนินการด้วยตนเอง หรือของครอบครัว เช่น จัดการงานศพบุคคลในครอบครัว ทำบัตรประชาชน เป็นต้น ดังนั้น หากลูกจ้างจะต้องลาไปจัดการศพของบิดาที่ต่างจังหวัด ย่อมถือเป็นกิจธุระอันจำเป็นที่ลูกจ้างสามารถใช้สิทธิลาได้ตามความจำเป็นและเหมาะสม และเป็นไปตามระเบียบข้อบังคับเกี่ยวกับการทำงานของนายจ้างด้วย หากนายจ้างหรือเจ้าของสถานประกอบกิจการ/ลูกจ้าง มีข้อสงสัยสามารถสอบถามเพิ่มเติมได้ที่ กองคุ้มครองแรงงาน โทร. 0 2660 2069 – 71 หรือสำนักงานสวัสดิการและคุ้มครองแรงงานจังหวัดทุกจังหวัด และสำนักงานสวัสดิการและคุ้มครองแรงงานกรุงเทพมหานครพื้นที่ 1-10 หรือโทรสายด่วน 1506 กด 3 หรือ 1546
วันเสาร์ที่ 19 พฤศจิกายน 2565
นายกฯ หารือนายกฯออสเตรเลียแบบพบหน้าเป็นครั้งแรก ชื่นชมความสัมพันธ์ระหว่างกัน พร้อมขยายความร่วมมือให้แน่นแฟ้นครอบคลุม รวมทั้งพร้อมร่วมมือเพื่อแก้ปัญหาความท้าทายเกี่ยวกับสิ่งแวดล้อม
นายกฯ หารือนายกฯออสเตรเลียแบบพบหน้าเป็นครั้งแรก ชื่นชมความสัมพันธ์ระหว่างกัน พร้อมขยายความร่วมมือให้แน่นแฟ้นครอบคลุม รวมทั้งพร้อมร่วมมือเพื่อแก้ปัญหาความท้าทายเกี่ยวกับสิ่งแวดล้อม
วันนี้ (19 พฤศจิกายน 2565) เวลา 08.00 น. ณ ห้อง 111 ศูนย์การประชุมแห่งชาติสิริกิติ์ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้พบหารือกับ นายแอนโทนี แอลบาเนซี (The Honourable Anthony Albanese MP) นายกรัฐมนตรีเครือรัฐออสเตรเลีย ภายหลังเสร็จสิ้นการหารือ นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยสาระสำคัญจากการหารือ ดังนี้
นายกรัฐมนตรียินดีที่ได้หารือแบบพบหน้า หลังจากที่ได้หารือทางโทรศัพท์กันเมื่อสัปดาห์ที่ผ่านมา ทั้งนี้ ปีนี้เป็นปีที่ ไทยและออสเตรเลียได้ร่วมเฉลิมฉลองโอกาสครบรอบ 70 ปีของการสถาปนาความสัมพันธ์ทางการทูต ซึ่งเป็นความสัมพันธ์ที่แน่นแฟ้นและพิเศษจากการที่พระบาทสมเด็จพระเจ้าอยู่หัวทรงประทับและ ทรงศึกษาในออสเตรเลียอยู่เป็นระยะเวลานานหลายปี ซึ่งรวมถึง ความร่วมมือระหว่างกัน ที่มีพลวัตสูง ครอบคลุม ทุกมิติและเป็นรูปธรรม อยู่บนพื้นฐานของประโยชน์ร่วมกัน
นายกรัฐมนตรีออสเตรเลียกล่าวว่าเป็นเกียรติที่ได้เดินทางเยือนไทยที่มีการต้อนรับอย่างดี ประทับใจที่เมื่อคืนมีโอกาสได้เข้าเฝ้าฯ พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ได้เยี่ยมชมพระบรมมหาราชวังซึ่งเคยมีโอกาสได้มาเที่ยวในตอนที่เดินทางมาเที่ยวประเทศไทย ยืนยันความสำคัญที่ออสเตรเลียมีให้อาเซียน และเอเชียตะวันออกเฉียงใต้ ซึ่งได้แต่งตั้งผู้แทนพิเศษสำหรับเอเชียตะวันออกเฉียงใต้ที่มีประสบการณ์สูงในภาคธุรกิจ เชื่อมั่นว่าจะช่วยกระชับความร่วมมือ ด้านเศรษฐกิจ และส่งเสริมการค้าการลงทุนระหว่างไทยกับออสเตรเลียด้วย
ในโอกาสนี้ นายกรัฐมนตรีออสเตรเลีย ได้กล่าวถึงการเป็นเจ้าภาพการประชุมเอเปคของไทยว่า ความร่วมมือในเอเปคผ่านเป้าหมายกรุงเทพฯ ที่ไทยผลักดัน ทำให้ความร่วมมือเป็นรูปธรรมมากขึ้น ทั้งที่เกี่ยวข้องกับ การค้า การลงทุน เศรษฐกิจดิจิทัล สาขาความร่วมมือที่สอดคล้องกับโมเดลเศรษฐกิจ BCG
นายกรัฐมนตรีชื่นชมความร่วมมือทวิภาคีระหว่างกันภายใต้ความเป็นหุ้นส่วนทางยุทธศาสตร์ (Strategic Partnership) และยินดีที่รัฐบาลออสเตรเลียให้ความสำคัญกับภูมิภาคอาเซียน และเอเชียตะวันออกเฉียงใต้ รวมทั้งความร่วมมือในอนุภูมิภาคลุ่มน้ำโขง และกรอบ ACMECS
ในโอกาสนี้ ทั้งสองฝ่ายร่วมหารือในส่วนของความท้าทายสำคัญในโลกซึ่งทำให้ทุกประเทศในโลกต้องร่วมมือกัน นายกรัฐมนตรีไทยหยิบยกคำกล่าว “the world is getting smaller” ซึ่งนายกรัฐมนตรีออสเตรเลียจึงได้กล่าวว่า จึงทำให้โลกต้องมีทางออกระหว่างประเทศร่วมกัน International Solutions ซึ่งจะต้องเกิดจากความร่วมมือระหว่างประเทศ International Cooperation
นายกรัฐมนตรีออสเตรเลียชื่นชมวิสัยทัศน์และนโยบายของไทยที่มีส่วนคล้ายนโยบายของออสเตรเลีย โดยเฉพาะในส่วนของการรักษาสิ่งแวดล้อม โดยนายกรัฐมนตรีได้ ชื่นชมที่ออสเตรเลียให้ความสำคัญกับประเด็นการเปลี่ยนแปลงสภาพภูมิอากาศ ดังนั้น จึงน่าจะกระชับความร่วมมือระหว่างกันมากยิ่งขึ้นได้ โดยเฉพาะในสาขาด้านการพัฒนาเทคโนโลยีปล่อยมลพิษต่า การเปลี่ยนผ่านไปสู่พลังงานสะอาด และนิเวศบลูคาร์บอน ผ่านการแลกเปลี่ยนองค์ความรู้และความเชี่ยวชาญระหว่างกัน รวมทั้ง นายกรัฐมนตรีชื่นชมการเสนอเป็นเจ้าภาพจัดการประชุม UNFCCC COP 31 ของออสเตรเลีย ในปี 2569 (ค.ศ. 2026)
วันเสาร์ที่ 19 พฤศจิกายน 2565
รมว.สุชาติ ส่ง ‘ที่ปรึกษา -โฆษก’ เยี่ยมบูธนวดไทย  เผย กระแสตอบรับดีเกินคาด สื่อเอเปคแห่รับบริการแล้วกว่าพันคน
นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน ตรวจเยี่ยมการให้บริการนวดไทยและสปาเพื่อสุขภาพภายในงานการประชุมความร่วมมือทางเศรษฐกิจในภูมิภาคเอเชีย – แปซิฟิก หรือเอเปค 2022 ที่กระทรวงแรงงาน โดยกรมพัฒนาฝีมือแรงงานจัดขึ้น
วันศุกร์ที่ 18 พฤศจิกายน 2565
ปลัด ณัฐพลฯ นำทีมลงพื้นที่ จ.พิษณุโลก ตรวจเยี่ยมกิจกรรมฝึกอบรมผลิตภัณฑ์และบรรจุภัณฑ์ (สาขาสมุนไพร) ภายใต้โครงการ “พัฒนาอาชีพเสริม
ปลัด ณัฐพลฯ นำทีมลงพื้นที่ จ.พิษณุโลก ตรวจเยี่ยมกิจกรรมฝึกอบรมผลิตภัณฑ์และบรรจุภัณฑ์ (สาขาสมุนไพร) ภายใต้โครงการ “พัฒนาอาชีพเสริม เพิ่มรายได้ให้ชุมชนดีพร้อม” มั่นใจสร้างอาชีพให้ประชาชนมีรายได้ทั่วหน้า
จ.พิษณุโลก 18 พฤศจิกายน 2565 - ดร.ณัฐพล รังสิตพล ปลัดกระทรวงอุตสาหกรรม พร้อมด้วย นายใบน้อย สุวรรณชาตรี อธิบดีกรมส่งเสริมอุตสาหกรรม นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม คณะผู้บริหาร และเจ้าหน้าที่ จากกระทรวงอุตสาหกรรม รวมทั้งกรมส่งเสริมอุตสาหกรรม หรือ ดีพร้อม (DIPROM) ลงพื้นที่อำเภอวังทอง จังหวัดพิษณุโลก
สำหรับกิจกรรมในวันนี้เป็นกิจกรรมพัฒนาด้านผลิตภัณฑ์และบรรจุภัณฑ์สาขาสมุนไพร ณ วัดพันชาลี ตำบลพันชาลี อำเภอวังทอง จังหวัดพิษณุโลก ซึ่งได้เชิญวิทยากรจากชุมชนท่องเที่ยว OTOP นวัตวิถี บ้านวังส้มซ่า มาถ่ายทอดองค์ความรู้ ผ่าน 3 หลักสูตร ได้แก่ 1) ยาดมสมุนไพรส้มซ่า 2) ยาหม่องสมุนไพรใกล้ตัว และ 3) ลูกประคบสมุนไพรรอบรั้ว ในด้านการพัฒนาผลิตภัณฑ์และบรรจุภัณฑ์เพื่อสร้างคุณค่าและเพิ่มมูลค่าให้กับผลิตภัณฑ์อาหารให้มีความโดดเด่น น่าสนใจ สอดรับกับความต้องการของตลาด มีความเหมาะสมกับการขนส่ง เพื่อจำหน่ายผ่านช่องทางออนไลน์และสามารถกระจายสินค้าและบริการได้อย่างกว้างขวาง ซึ่งจะสามารถช่วยยกระดับศักยภาพชุมชน เกิดการสร้างงาน สร้างรายได้ และอาชีพในชุมชน รวมทั้งส่งผลให้เศรษฐกิจฐานรากเติบโตและมีความเข้มแข็งในการขับเคลื่อนเศรษฐกิจของประเทศไปสู่ความมั่นคง มั่งคั่ง และยั่งยืน
ทั้งนี้ โครงการ “พัฒนาอาชีพเสริม เพิ่มรายได้ให้ชุมชนดีพร้อม” ได้รับการจัดสรรงบประมาณรายจ่ายประจำปีงบประมาณ พ.ศ. 2565 งบกลาง เพื่อดำเนินการเพิ่มทักษะและรายได้ให้ชุมชน ตั้งเป้าพัฒนาประชาชนกว่า 700,000 ราย และคาดว่าจะเกิดมูลค่าทางเศรษฐกิจไม่น้อยกว่า 12,000 ล้านบาท
วันเสาร์ที่ 19 พฤศจิกายน 2565
นายกฯ หารือกรรมการจัดการ IMF ส่งเสริมความร่วมมือ เตรียมเข้าสู่สังคมผู้สูงอายุ และปรับตัวท่ามกลางสถานการณ์การเปลี่ยนแปลงของสภาพภูมิอากาศ
นายกฯ หารือกรรมการจัดการ IMF ส่งเสริมความร่วมมือ เตรียมเข้าสู่สังคมผู้สูงอายุ และปรับตัวท่ามกลางสถานการณ์การเปลี่ยนแปลงของสภาพภูมิอากาศ
วันนี้ (19 พฤศจิกายน 2565) เวลา 08.50 น. ณ ห้อง 111 ชั้น 1 ศูนย์การประชุมแห่งชาติสิริกิติ์ นางคริสตาลินา กอร์เกียวา กรรมการจัดการกองทุนการเงินระหว่างประเทศ (International Monetary Fund: IMF) เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ภายหลังเสร็จสิ้นการหารือ นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยสาระสำคัญ ดังนี้
นายกรัฐมนตรีกล่าวต้อนรับกรรมการจัดการ IMF สู่ประเทศไทย และกล่าวชื่นชม IMF ที่มีบทบาทสำคัญในการช่วยรักษาเสถียรภาพเศรษฐกิจการเงินโลกท่ามกลางภาวะที่มีความไม่แน่นอนสูง โดยเป็นเวทีหารือและการให้คำแนะนำด้านนโยบายที่เหมาะสม และการเข้าให้ความช่วยเหลือทางการเงินแก่ประเทศ ที่ประสบปัญหาอย่างรวดเร็ว
กรรมการจัดการ IMF รู้สึกยินดีที่ได้เข้าเยี่ยมคารวะนายกรัฐมนตรีในวันนี้ และเป็นเกียรติที่ได้ร่วมการประชุมผู้นำเขตเศรษฐกิจเอเปคที่ประเทศไทย ซึ่งในช่วงเวลานี้ โลกประสบกับสถานการณ์ความท้าทาย ทั้งการแพร่ระบาดของโควิด-19 และสถานการณ์ในยูเครน พร้อมกล่าวชื่นชมการบริหารจัดการสถานการณ์การแพร่ระบาดของโควิด-19 ของไทย
นายกรัฐมนตรีและกรรมการจัดการ IMF ต่างเห็นพ้องว่า ผลกระทบของสถานการณ์โลกที่เปลี่ยนแปลงตลอดเวลา ทำให้หลายประเทศได้รับผลกระทบ โดยนายกรัฐมนตรีกล่าวว่า ไทยให้ความสำคัญกับประเด็นสิ่งแวดล้อม การปลูกป่า การเพิ่มการกักเก็บคาร์บอน และประเด็นการลดก๊าซเรือนกระจก ซึ่งประเด็นเหล่านี้อยู่ในนโยบายสำคัญของรัฐบาล อย่างไรก็ดี ฝ่าย IMF พร้อมให้การสนับสนุนไทยในส่วนที่เกี่ยวข้องทั้งในการพัฒนา และสร้างกลไกตลาดที่แข็งแกร่งยิ่งขึ้น
ซึ่งในโอกาสนี้ รัฐบาลไทยขอบคุณและพร้อมรับฟังคำแนะนำกรรมการจัดการ IMF เพื่อนำไปปรับใช้ให้เหมาะสมกับเศรษฐกิจที่กำลังฟื้นตัว โดยพร้อมขอรับฟังคำแนะนำเนื่องเกี่ยวกับการเปลี่ยนแปลงด้านประชากรศาสตร์ซึ่งไทยเข้าสู่สังคมผู้สูงอายุอย่างเต็มตัว โดยกรรมการจัดการ IMF มองว่า การเข้าสู่สังคมผู้สูงอายุนั้น สิ่งที่สำคัญคือการส่งเสริมและสร้างการเรียนรู้ตลอดชีวิต (life-long learning) รวมทั้งฝึกฝนทักษะให้กับสังคมคนรุ่นใหม่ด้วย
ในตอนท้าย นายกรัฐมนตรีขอบคุณ IMF ที่ให้ความสำคัญกับผลกระทบที่เกิดขึ้นในหลายประเทศรวมถึงไทย และเห็นด้วยกับที่กรรมการจัดการ IMF กล่าวมา ซึ่งก็อยู่ในยุทธศาสตร์การดำเนินการของประเทศไทยอยู่แล้ว พร้อมย้ำว่า รัฐบาลยินดีร่วมมือกับ IMF และทุกฝ่ายที่เกี่ยวข้อง เพื่อผลประโยชน์ของประชาชนชาวไทย
วันเสาร์ที่ 19 พฤศจิกายน 2565
ปลัดอุตฯ ณัฐพล ลงดาบบริษัท แวกซ์ กาเบ็จ เซ็นเตอร์ จำกัด สั่งระงับการเคลื่อนย้ายของเสียจากเหตุไฟไหม้ที่ผ่านมา พร้อมแจ้งความเตรียมเอาผิดหากไม่ปฏิบัติตาม
ปลัดอุตฯ ณัฐพล ลงดาบบริษัท แวกซ์ กาเบ็จ เซ็นเตอร์ จำกัด สั่งระงับการเคลื่อนย้ายของเสียจากเหตุไฟไหม้ที่ผ่านมา พร้อมแจ้งความเตรียมเอาผิดหากไม่ปฏิบัติตาม
ดร.ณัฐพล รังสิตพล ปลัดกระทรวงอุตสาหกรรม เปิดเผยว่า ตามที่สำนักงานอุตสาหกรรมจังหวัดราชบุรีได้รับเรื่องร้องเรียนเกี่ยวกับ บริษัท แวกซ์ กาเบ็จ เซ็นเตอร์ จำกัด ว่ามีการพบการใช้รถแบ็คโฮเคลื่อนย้ายถังเหล็กขนาด 200 ลิตร ที่เคยถูกไฟไหม้ เมื่อช่วงเดือนมิถุนายน 2565 ทำให้เกิดของเสียรั่วไหล จนเกิดการแพร่กระจายของของเสียและส่งกลิ่นเหม็นฟุ้งกระจาย จึงสั่งการให้อุตสาหกรรมจังหวัดราชบุรีลงพื้นที่ตรวจสอบเป็นการด่วน
ล่าสุดพบรถแบ็คโฮ จำนวน 1 คัน จอดอยู่บริเวณด้านข้างอาคารที่เกิดเหตุเพลิงไหม้ ทั้งนี้จากการตรวจสอบบริเวณกองถังโลหะขนาด 200 ลิตร ที่เคยถูกเพลิงไหม้ มีถังโลหะประมาณ 40 ใบ ถูกแยกออกมาจากกองถัง ลักษณะเหมือนถูกทำให้แตกชำรุด และมีของเหลวสีเขียวและสีชมพู มีกลิ่นเหม็นคล้ายตัวทำละลาย (Solvent) รั่วไหลลงสู่พื้นดินบริเวณดังกล่าว โดยทางศูนย์วิจัยและเตือนภัยมลพิษโรงงานภาคตะวันตก กรมโรงงานอุตสาหกรรม ได้เก็บตัวอย่างของเหลวบริเวณดังกล่าว จำนวน 4 ตัวอย่าง เพื่อตรวจวิเคราะห์และตรวจสอบค่าความเป็นกรด-ด่าง ด้วยกระดาษวัดค่า pH (pH Paper Indicator Strip) ผลพบว่ามีค่าเป็นด่างเข้มข้นประมาณ 13 อย่างไรก็ตามจะนำส่งตัวอย่างให้ห้องปฏิบัติการเพื่อตรวจวัดค่าสารประกอบอินทรีย์ระเหยง่าย หรือ Total VOCs (Volatile Organic Compounds) และค่าอื่นๆ ต่อไป
ล่าสุดได้ออกคำสั่งให้บริษัท แวกซ์ กาเบ็จ เซ็นเตอร์ จำกัด ระงับการดำเนินการใดๆ ที่อาจก่อให้เกิดการรั่วไหลของของเสียในถังโลหะขนาด 200 ลิตร บริเวณพื้นที่ที่เคยถูกเพลิงไหม้โดยทันที และให้บริษัทฯ ดำเนินการฟื้นฟูแก้ไขบริเวณที่เคยถูกเพลิงไหม้ที่มีของเสียอันเกิดจากบริษัทฯ ใช้รถแบคโฮเคลื่อนย้ายถังโลหะขนาด 200 ลิตร ประมาณ 40 ถัง ทำให้ของเสียหกล้นรั่วไหลออกมาให้กลับคืนสู่สภาพเดิมภายในวันที่ 22 พฤศจิกายน 2565 อย่างไรก็ตามสำนักงานอุตสาหกรรมจังหวัดราชบุรีได้แจ้งความลงบันทึกประจำวันไว้ต่อพนักงานสอบสวน สภ.จอมบึง จังหวัดราชบุรีไว้แล้ว ซึ่งรายละเอียดการดำเนินการเคลื่อนย้ายของเสียที่ไม่ถูกเพลิงไหม้ทางจังหวัดราชบุรีจะมีการประชุมคณะทำงานเพื่อเร่งตรวจสอบแก้ไขปัญหาความเดือดร้อนของประชาชน ในวันที่ 23 พฤศจิกายน 2565 ต่อไป
บริษัท แวกซ์ กาเบ็จ เซ็นเตอร์ จำกัด เป็นโรงงานที่ประกอบกิจการเกี่ยวกับการกำจัดและบำบัดของเสียอุตสาหกรรม ได้รับใบอนุญาตประกอบกิจการโรงงาน (ร.ง. 4) ซึ่งได้เกิดเพลิงไหม้ไปเมื่อเดือนมิถุนายน ที่ผ่านมา โดยในครั้งนั้น นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ได้สั่งการให้ตรวจสอบเหตุเพลิงไหม้ โดยให้โรงงานนำของเสียที่เกิดจากเพลิงไหม้ และของเสียที่ตกค้างในพื้นที่โรงงานส่งไปบำบัดหรือกำจัด ให้แล้วเสร็จภายใน 15 วัน พร้อมทั้งกำชับให้ปฏิบัติตามกฎหมายอย่างจริงจัง
-----------------------------------------
18 พฤศจิกายน 2565
วันเสาร์ที่ 19 พฤศจิกายน 2565
กรมการจัดหางาน รับโล่ผู้มีอุปการคุณ งานวันคนพิการ ครั้งที่ 53 ปี 2565
วันที่ 19 พฤศจิกายน 2565 นายไพโรจน์ โชติกเสถียร อธิบดีกรมการจัดหางาน มอบหมาย นางสาวบุณยวีร์ ไขว้พันธุ์ รองอธิบดีกรมการจัดหางาน เป็นผู้แทนกรมการจัดหางาน ร่วมงานวันคนพิการ ครั้งที่ 53 ประจำปี 2565
และรับมอบโล่ผู้มีอุปการคุณ งานวันคนพิการฯ ณ อาคารกีฬาเวสน์ 2 ศูนย์เยาวชนกรุงเทพมหานคร (ไทย – ญี่ปุ่น) โดยมีพลตรีหญิง คุณหญิงอัสนีย์ เสาวภาพ ประธานสมาคมสภาสังคมสงเคราะห์ แห่งประเทศไทย เป็นประธานในพิธี นางสาวบุณยวีร์ กล่าวว่า ตนรู้สึกยินดีที่กรมการจัดหางานได้รับเกียรติเป็น หนึ่งใน 16 ผู้ได้รับโล่ผู้มีอุปการคุณ งานวันคนพิการ ครั้งที่ 53 ปี 2565 ที่ในปีนี้จัดขึ้นภายใต้หัวข้อ "คนพิการเทิดไท้ ถวายพระพรชัย 90 พรรษา สมเด็จพระพันปีหลวงในดวงใจ" ซึ่งกรมฯ โดยสำนักงานจัดหางานกรุงเทพมหานครพื้นที่ 10 ได้จัดกิจกรรมนัดพบแรงงานคนพิการภายในงาน เพื่อส่งเสริมการมีงานทำให้คนพิการมีอาชีพ มีรายได้ที่เหมาะสม โดยเตรียมตำแหน่งงานสำหรับผู้พิการ จำนวน 84 อัตรา และเชิญบริษัทภาคเอกชนที่มีความประสงค์จ้างงานคนพิการ จำนวน 5 บริษัท มาร่วมรับสมัครงาน เปิดโอกาสให้คนพิการได้สมัครและสัมภาษณ์งานกับนายจ้างโดยตรง โดยมีล่ามภาษามือประจำฝ่ายนัดพบแรงงานช่วยอำนวยความสะดวก บริการให้คำแนะนำ/ปรึกษา แก่คนพิการเพื่อเตรียมความพร้อมก่อนการสมัครงานตามมาตรา 33 หรือ ขอรับสิทธิตามมาตรา 35 รวมทั้งแนะนำช่องทางการขอใช้สิทธิของคนพิการ และการยื่นให้สิทธิตามมาตรา 35 จากนายจ้าง/สถานประกอบการ และกิจกรรมประชาสัมพันธ์ภารกิจของกรมการจัดหางาน นอกจากนี้บูธของกรมการจัดหางานยังมีผู้พิการซึ่งได้รับสิทธิตาม ม.35 จำนวน 6 คน มาแสดงฝีมือนวดผ่อนคลาย ให้บริการกับผู้ร่วมงานและยังมีกิจกรรมเล่นเกมส์ ชิงของรางวัลด้วย
สำหรับการจัดงานวันคนพิการ ครั้งที่ 53 ปี 2565 จัดขึ้นโดยสมาคมสภาสังคมสงเคราะห์แห่งประเทศไทย ในพระบรมราชูปถัมภ์ มีวัตถุประสงค์เพื่อเปิดโอกาสให้คนพิการทั่วประเทศ ได้พบปะสังสรรค์แลกเปลี่ยนความรู้ ประสบการณ์ ได้แสดงความสามารถ ได้รับรู้วิทยาการใหม่ๆ เกี่ยวกับการป้องกันความพิการ การบำบัดรักษาและการฟื้นฟูสมรรถภาพ ตลอดจนส่งเสริมให้คนพิการมีอาชีพและรายได้ที่เหมาะสม โดยมีองค์กรคนพิการ หน่วยงานภาครัฐ ภาคเอกชนที่ส่งเสริมอาชีพให้คนพิการ เข้าร่วมจำนวน 24 หน่วยงาน จัดแสดงสินค้าจำนวน 44 บูธ
“กรมการจัดหางานขานรับนโยบายรัฐบาล และข้อสั่งการจากรัฐมนตรีว่าการกระทรวงแรงงาน นายสุชาติ ชมกลิ่น สร้างโอกาสและความเสมอภาคทางสังคมแก่ผู้พิการ โดยปีนี้กรมฯได้ดำเนินโครงการส่งเสริมการจ้างงานคนพิการเชิงสังคม ประเภทจ้างเหมาบริการ เพื่อเชิญชวนนายจ้าง สถานประกอบการที่ส่งเงินเข้ากองทุนส่งเสริมและพัฒนาคุณภาพชีวิตคนพิการตามมาตรา 34 ให้ดำเนินการให้สิทธิแก่คนพิการหรือผู้ดูแลคนพิการตามมาตรา 35 โดยจ้างงานคนพิการเป็นพนักงานเพื่อปฏิบัติงานสนับสนุนในหน่วยบริการสาธารณประโยชน์ในพื้นที่ชุมชนใกล้บ้าน เพื่อให้คนพิการในพื้นที่ห่างไกล ได้รับโอกาสมีอาชีพ มีงานทำอย่างทั่วถึง สามารถพึ่งพาตนเองได้ทัดเทียมคนทั่วไป”รองอธิบดีกรมการจัดหางานกล่าว
วันเสาร์ที่ 19 พฤศจิกายน 2565
รัฐมนตรีว่าการกระทรวงยุติธรรม หารือ “รัฐมนตรีความมั่นคงเวียดนาม” จับมือปราบปรามยาเสพติด ขอบคุณที่ให้ความร่วมมือเป็นอย่างดี ยัน ไทยห้ามส่งออกสารตั้งต้นผลิตยาเสพติดแล้ว
รัฐมนตรีว่าการกระทรวงยุติธรรม หารือ “รัฐมนตรีความมั่นคงเวียดนาม” จับมือปราบปรามยาเสพติด ขอบคุณที่ให้ความร่วมมือเป็นอย่างดี ยัน ไทยห้ามส่งออกสารตั้งต้นผลิตยาเสพติดแล้ว โชว์ผลงานยึดทรัพย์เครือข่ายผู้ค้ายา 1 หมื่นล้าน ปีหน้าตั้งเป้า 1 แสนล้านบาท
วันที่ 19 พฤศจิกายน 2565 นายสมศักดิ์ เทพสุทิน รัฐมนตรีว่าการกระทรวงยุติธรรม ให้การต้อนรับ พลตำรวจโท เล ก๊วก หุ่ง รัฐมนตรีช่วยว่าการกระทรวงความมั่นคงสาธารณะ เวียดนาม เพื่อหารือข้อราชการ โดยมี นางพงษ์สวาท กายอรุณสุทธิ์ ปลัดกระทรวงยุติธรรม พล.ต.ต.Duong Danh Tung รองอธิบดีกรมความมั่นคงระหว่างประเทศ เวียดนาม เข้าร่วม ที่สำนักงาน ป.ป.ส.
นายสมศักดิ์ กล่าวว่า เรามีความยินดีเป็นอย่างยิ่ง ที่จะให้ความร่วมมือกับเวียดนามอย่างเต็มที่ ซึ่งที่ผ่านมา ก็มีหลายอย่างที่ทั้ง 2 ประเทศ ทำงานร่วมกันอย่างสามัคคี โดยเฉพาะการปราบปรามยาเสพติด และการสกัดกั้นสารตั้งต้นผลิตยาเสพติด ซึ่งตนต้องขอขอบคุณเวียดนาม ที่ได้ช่วยดูแลเรื่องนี้เป็นอย่างดี โดยตนก็เคยเดินทางไปเวียดนาม เมื่อ 2 ปีที่ผ่านมา เพื่อทำงานร่วมกันเรื่องยาเสพติด ก็ทำให้การทำงานร่วมกันมีประสิทธิภาพมากขึ้น
นายสมศักดิ์ กล่าวอีกว่า การแก้ปัญหายาเสพติดของไทย ได้แก้กฎหมายยาเสพติดใหม่ จากเดิมมี 24 ฉบับ ปรับมาเป็นประมวลกฎหมายยาเสพติดฉบับเดียว เพื่อเน้นการยึดอายัดทรัพย์เครือข่ายยาเสพติด ซึ่งเป็นรูปธรรมอย่างดี โดยกฎหมายเดิม เรายึดทรัพย์ได้เพียงปีละ 900 ล้านบาท แต่หลังมีกฎหมายใหม่ ในช่วง 1 ปีที่ผ่านมา เราสามารถยึดอายัดทรัพย์ได้กว่า 1 หมื่นล้านบาท และปีนี้ เราตั้งเป้า 1 แสนล้านบาท เพราะเราใช้หลักการคำนวณผู้ค้ายาย้อนหลัง 10 ปีว่า เขามีรายได้จากการค้ายาเสพติดเท่าไหร่ ก็ตามยึดทั้งหมด และเราตรวจพบบัญชีที่เกี่ยวข้องกับยาเสพติดจำนวนมาก จึงมั่นใจว่า สามารถยึดได้ตามเป้าแน่นอน ส่วนการสกัดกั้นสารตั้งต้น ขณะนี้ เราห้ามส่งออกเด็ดขาดแล้ว เพราะต้องเอาจริงกับเรื่องนี้ ไม่อย่างนั้น กลุ่มเยาวชนจะเสียหายเป็นอย่างมาก
ขณะที่ พลตำรวจโท เล ก๊วก หุ่ง กล่าวว่า ทั้ง 2 ประเทศ มีความสัมพันธ์กันมาอย่างยาวนาน ซึ่งเราต้องขอชื่นชมไทย ในบทบาทประชาคมอาเซียน ที่ได้ส่งเสริมให้ประชาคมอาเซียน มีความสามัคคี และเข้มแข็ง โดยการมาหารือในวันนี้ ก็เพื่อทำให้ความร่วมมือของทั้ง 2 ฝ่าย เป็นรูปธรรมมากยิ่งขึ้น
วันศุกร์ที่ 18 พฤศจิกายน 2565
ปลัด ณัฐพลฯ นำทีมดีพร้อม ลงพื้นที่ จ.พิษณุโลก ตรวจเยี่ยมการดำเนินกิจกรรมพัฒนาผลิตภัณฑ์และบรรจุภัณฑ์ (สาขาอาหาร) ภายใต้โครงการพัฒนาอาชีพเสริม
ปลัด ณัฐพลฯ นำทีมดีพร้อม ลงพื้นที่ จ.พิษณุโลก ตรวจเยี่ยมการดำเนินกิจกรรมพัฒนาผลิตภัณฑ์และบรรจุภัณฑ์ (สาขาอาหาร) ภายใต้โครงการพัฒนาอาชีพเสริม เพิ่มรายได้ให้ชุมชนดีพร้อม (อาชีพดีพร้อม) ตั้งเป้าเพิ่มมูลค่าผลิตภัณฑ์และช่วยชาวบ้านมีอาชีพเสริม
จ.พิษณุโลก 18 พฤศจิกายน 2565 - ดร.ณัฐพล รังสิตพล ปลัดกระทรวงอุตสาหกรรม พร้อมด้วย นายใบน้อย สุวรรณชาตรี อธิบดีกรมส่งเสริมอุตสาหกรรม นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม คณะผู้บริหาร และเจ้าหน้าที่ จากกระทรวงอุตสาหกรรม รวมทั้งกรมส่งเสริมอุตสาหกรรม หรือ ดีพร้อม (DIPROM) ลงพื้นที่ อบต.แม่ระกา อำเภอวังทอง จ.พิษณุโลก
กิจกรรมในครั้งนี้ ปลัดกระทรวงอุตสาหกรรมและคณะ ได้ตรวจเยี่ยมการดำเนินงานการอบรมและฝึกปฏิบัติการผลิตอาหาร 2 ผลิตภัณฑ์ ได้แก่ 1) ผลิตภัณฑ์หมูแดดเดียวสูตรคีโต และ 2) ผลิตภัณฑ์น้ำพริกเห็ดสูตรคีโต ตลอดจนการซีลแบบสูญญากาศเพื่อยืดอายุการเก็บรักษาผลิตภัณฑ์ ทั้งนี้ การถ่ายทอดองค์ความรู้ด้านการพัฒนาผลิตภัณฑ์และบรรจุภัณฑ์จะช่วยสร้างคุณค่าและเพิ่มมูลค่าให้ผลิตภัณฑ์อาหารให้มีความโดดเด่น น่าสนใจ สอดรับกับความต้องการของตลาด มีความเหมาะสมกับการขนส่ง เพื่อจำหน่ายผ่านช่องทางออนไลน์และสามารถกระจายสินค้าและบริการได้อย่างกว้างขวาง ซึ่งจะสามารถช่วยยกระดับศักยภาพชุมชน เกิดการสร้างงาน สร้างรายได้ และอาชีพในชุมชน รวมทั้งส่งผลให้เศรษฐกิจฐานรากเติบโตและมีความเข้มแข็งสู่การขับเคลื่อนเศรษฐกิจของประเทศไปสู่ความมั่นคง มั่งคั่ง และยั่งยืน
ในการนี้ ปลัดกระทรวงอุตสาหกรรม และคณะผู้บริหารฯ ได้ชมการนำเสนอเครื่องอบความร้อนซึ่งช่วยลดระยะเวลาในการตากแห้งผลิตภัณฑ์อาหารและช่วยปรับปรุงกระบวนการผลิตให้มีความเหมาะสม ตลอดจนได้ร่วมดำเนินการสาธิตการผลิตสินค้าอาหาร คือ ผลิตภัณฑ์หมูแดดเดียวสูตรคีโต ร่วมกับคณะวิทยากรและตัวแทนผู้เข้าร่วมอบรม พร้อมแจกจ่ายให้ผู้เข้าร่วมอบรมได้ลองรับประทานอย่างเป็นกันเอง รวมทั้งพบปะและรับฟังความคิดเห็นจากประชาชนที่เข้าร่วมอบรม ซึ่งมีประชาชนผู้ที่สนใจเข้าร่วมกิจกรรมครั้งนี้กว่า 200 คน
วันเสาร์ที่ 19 พฤศจิกายน 2565
นายกฯ ไทย – นิวซีแลนด์ ย้ำความร่วมมือรอบด้าน มุ่งพัฒนาเศรษฐกิจที่คำนึงถึงสิ่งแวดล้อม
นิวซีแลนด์ชื่นชมไทยในฐานะเจ้าภาพเอเปคดึงความร่วมมือจากทุกเขตฯ ได้อย่างมีประสิทธิภาพ
วันนี้ (19 พฤศจิกายน 2565) เวลา 08.30 น. ณ ห้อง 111 ชั้น 1 ศูนย์การประชุมแห่งชาติสิริกิติ์ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม หารือทวิภาคีกับนางสาวจาซินดา อาร์เดิร์น (H.E. Rt Hon. Jacinda Ardern) นายกรัฐมนตรีนิวซีแลนด์ โดยภายหลังเสร็จสิ้นการหารือ นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรีกล่าวสรุปสาระสำคัญ ดังนี้
นายกรัฐมนตรียินดีที่นายกรัฐมนตรีนิวซีแลนด์เดินทางมาร่วมการประชุมผู้นำเขตเศรษฐกิจเอเปคในครั้งนี้ ซึ่งไทยตั้งใจจะสานต่อความสำเร็จของการเป็นเจ้าภาพเอเปคของนิวซีแลนด์เมื่อครั้งล่าสุด ไทยและนิวซีแลนด์มีความสัมพันธ์ที่ใกล้ชิดและความร่วมมือที่ครอบคลุมทุกมิติ โดยพร้อมเพิ่มพูนความร่วมมือที่มีอยู่เดิมและในสาขาความร่วมมือใหม่ โดยเฉพาะในด้านเศรษฐกิจและสิ่งแวดล้อม การท่องเที่ยว ซึ่งรัฐบาลพร้อมผลักดันและเสริมสร้างความร่วมมือระหว่างกันมากยิ่งขึ้นในระดับภูมิภาค อนุภูมิภาค และเวทีพหุภาคี
นายกรัฐมนตรีนิวซีแลนด์ยินดีที่พบกับนายกรัฐมนตรีอีกครั้ง ยินดีกับการเป็นเจ้าภาพการจัดการประชุมผู้นำเขตเศรษฐกิจเอเปคที่ประสบความสำเร็จเป็นอย่างดี แม้ในช่วงสถานการณ์ที่ยากลำบาก ชื่นชมไทยที่สามารถผลักดันความร่วมมือจากทุกเขตเศรษฐกิจได้อย่างมีประสิทธิภาพ โดยนิวซีแลนด์พร้อมสนับสนุนแนวทางที่หารือร่วมกันเพื่อการพัฒนาและฟื้นฟูเศรษฐกิจระหว่างภูมิภาค โดยเฉพาะประเด็นเรื่องการเปลี่ยนแปลงสภาพภูมิอากาศ การส่งเสริมการท่องเที่ยว ที่นิวซีแลนด์ให้ความสำคัญ เชื่อมั่นว่าทั้งสองประเทศจะสามารถขยายความร่วมมือในด้านอื่น ๆ ได้อีกมาก
โอกาสนี้ ทั้งสองฝ่ายได้หารือถึงประเด็นต่าง ๆ ที่สำคัญ ได้แก่
ด้านเศรษฐกิจและสิ่งแวดล้อม นายกรัฐมนตรีกล่าวถึงความสำคัญในการรักษาสมดุลระหว่างการเพิ่มมูลค่าทางเศรษฐกิจที่ควบคู่กับการรักษาสิ่งแวดล้อมเพื่อความยั่งยืนร่วมกัน ซึ่งนายกรัฐมนตรีนิวซีแลนด์เห็นพ้องกับแนวคิดของไทยเรื่องความสำคัญของการแก้ไขปัญหาสภาพภูมิอากาศและการดำเนินธุรกิจที่คำนึงถึงสิ่งแวดล้อม
ด้านการท่องเที่ยว ทั้งสองฝ่ายเห็นพ้องที่จะส่งเสริมการเชื่อมโยงในระดับประชาชน โดยพร้อมสนับสนุนการเปิดเที่ยวบินตรงไทย – นิวซีแลนด์ โดยนายกรัฐมนตรีนิวซีแลนด์เชื่อมั่นว่าจะเป็นศูนย์กลางความเชื่อมโยงที่สำคัญเพื่อส่งเสริมการท่องเที่ยวระหว่างกัน ซึ่งประเทศไทยถือเป็นประเทศที่ชาวนิวซีแลนด์ให้ความสนใจมาท่องเที่ยวอย่างต่อเนื่อง ขณะที่นายกรัฐมนตรีเห็นพ้องว่า ทั้งสองประเทศต่างเป็นประเทศจุดหมายปลายทางของการท่องเที่ยว ซึ่งไทยยินดีส่งเสริมในประเด็นดังกล่าวต่อไป
ด้านความร่วมมือในกรอบอนุภูมิภาคลุ่มน้ำโขง นายกรัฐมนตรีชื่นชมบทบาทของนิวซีแลนด์ในการพัฒนาอนุภูมิภาคลุ่มน้ำโขง และยินดีที่นิวซีแลนด์จะเข้าร่วมเป็นหุ้นส่วนเพื่อการพัฒนาของ ACMECS โดยทั้งสองฝ่ายเห็นพ้องที่จะเสริมสร้างบทบาท โดยเฉพาะสาขาด้านการจัดการความเสี่ยงจากภัยพิบัติ การบริหารจัดการน้ำ การเกษตรอัจฉริยะ นวัตกรรมทางอาหาร พลังงานทดแทน รวมไปถึงการศึกษา ซึ่งนายกรัฐมนตรีนิวซีแลนด์เห็นพ้องและพร้อมที่จะขยายความร่วมมือในด้านที่มีศักยภาพร่วมกันในอนาคต
วันเสาร์ที่ 19 พฤศจิกายน 2565
“ชัยวุฒิ” เผยนายกสิงคโปร์ชมไทย จัดงานเอเปค อาหารไทยอร่อย ประทับใจถ่ายรูปโพสต์เอง
“ชัยวุฒิ” เผยนายกสิงคโปร์ชมไทย จัดงานเอเปค อาหารไทยอร่อย ประทับใจถ่ายรูปโพสต์เอง
ชัยวุฒิเผย3ประเทศจับมือทําระบบnationalดิจิทัลเทรดดิ้งแพลตฟอร์มนำร่องกลุ่มเอเปคขณะที่ลีเซียนลุงนายกรัฐมนตรีสิงคโปร์ชื่นชมไทยจัดงานเอเปคดีเยี่ยมเผยอาหารไทยอร่อย
นายชัยวุฒิธนาคมานุสรณ์รมว.ดิจิทัลเพื่อเศรษฐกิจเเละสังคมเปิดเผยระหว่างเป็นตัวแทนพลเอกประยุทธ์จันทร์โอชานายกรัฐมนตรีส่งนายลีเซียนลุงรัฐมนตรีสิงคโปร์ณท่าอากาศยานสุวรรณภูมิโดยนายชัยวุฒิระบุว่าการประชุมครั้งนี้ในส่วนที่เกี่ยวกับการค้าการลงทุนด้านดิจิทัลได้ความตกลงร่วมมือที่สำคัญหลายเรื่องโดยเฉพาะเรื่องการร่วมมือด้านการค้าโดยใช้เทคโนโลยีดิจิทัลมีการทำระบบอีคอมเมิร์ซระหว่างประเทศเราเรียกว่าดิจิทัลเทรดดิ้งแพลตฟอร์มซึ่งวันนี้เราจะเชื่อมโยงระหว่างไทยญี่ปุ่นและสิงคโปร์สามประเทศก่อนให้การค้าการติดต่อค้าขายระหว่างประเทศทั้งหมดทำด้วยระบบดิจิทัลเพื่อความสะดวกรวดเร็วระบบนี้เมื่อสำเร็จนำร่องเรียบร้อยแล้วก็จะนำให้ไปใช้ในทุกกลุ่มประเทศในกลุ่มเอเปคเพื่อส่งเสริมการค้าการลงทุนระหว่างประเทศให้เติบโตมากยิ่งขึ้นที่สำคัญนอกจากเรื่องของการค้าแล้วยังมีความร่วมมือในด้านการเงินด้วยอย่างเช่นวันนี้ไทยกับสิงคโปร์ก็มีความร่วมมือกันในการชำระเงินระหว่างประเทศวันนี้พร้อมเพย์ของไทยไปสิงคโปร์ก็สามารถไปจ่ายเงินที่สิงคโปร์ได้ไปส่องที่คิวอาร์โค้ดของประเทศสิงคโปร์สามารถตัดบัญชีจ่ายเงินที่สิงคโปร์ได้เลยในขณะที่ระบบการจ่ายเงินโมบายแบงก์กิ้งของสิงคโปร์มาเมืองไทยก็สามารถใช้จ่ายเงินที่ประเทศไทยได้เลยซึ่งทำให้การค้าการท่องเที่ยวระหว่างประเทศก็จะสะดวกคล่องตัวมากยิ่งขึ้นและต่อไประบบนี้ก็จะขยายไปยังประเทศต่างต่างในกลุ่มเอเปคทุกประเทศให้เข้ามาในระบบเดียวกันเพื่อให้การค้าการลงทุนระหว่างกลุ่มประเทศของเรามีความสะดวกรวดเร็วในการค้าขายก็มีเทคโนโลยีดิจิทัลเข้ามาช่วยและจะเป็นผลดีกับการค้าลงทุนของประเทศไทยอย่างแน่นอนและที่สำคัญการประชุมจะเป็นขอความร่วมมือระหว่างประเทศในการส่งเสริมเทคโนโลยีด้านดิจิทัลแลกเปลี่ยนประสบการณ์การแลกเปลี่ยนการลงทุนในด้านเทคนิคสมัยใหม่ร่วมกันมีการพัฒนากำลังคนร่วมกันด้วยคนที่มีความพร้อมการทำงานด้านดิจิตอลรวมถึงความร่วมมือด้านCybersecurityความมั่นคงปลอดภัยไซเบอร์เป็นโลกไร้พรมแดนเราทุกประเทศต้องช่วยกันแก้ปัญหาเรื่องความมั่นคงปลอดภัยไซเบอร์ให้สำเร็จให้ได้
ทั้งนี้นายชัยวุฒิได้กล่าวขอบคุณนายลีเซียนลุง นายกรัฐมนตรีสิงคโปร์ที่โพสภาพอาหารไทยในโซเชียลมีเดียส่วนตัวของตนเองโดยนายกรัฐมนตรีสิงคโปร์ได้กล่าวชื่นชมอาหารไทยว่า“ประทับใจมากในการที่เอาอาหารมาทำเป็นเเผนที่ประเทศและอร่อยมาก“พร้อมทั้งยังบอกด้วยว่ารูปที่โพสนั้นเป็นรูปที่ท่านถ่ายเองขณะเดียวกันก็กล่าวขอบคุณสำหรับการต้อนรับและชื่นชมการจัดการประชุมเอเปคของไทยว่ายอดเยี่ยมและประทับใจมาก
************
วันเสาร์ที่ 19 พฤศจิกายน 2565
นายกฯ แถลงข่าวความสำเร็จการเป็นเจ้าภาพเอเปค 2565 ของไทย ด้วยความภูมิใจ ประกาศความสำเร็จแนวคิดเศรษฐกิจ BCG ถือเป็นเครื่องยนต์ขับเคลื่อน ยืนยันผลลัพธ์ตาม 3 ข้อ
นายกฯ แถลงข่าวความสำเร็จการเป็นเจ้าภาพเอเปค 2565 ของไทย ด้วยความภูมิใจ ประกาศความสำเร็จแนวคิดเศรษฐกิจ BCG ถือเป็นเครื่องยนต์ขับเคลื่อน ยืนยันผลลัพธ์ตาม 3 ข้อ “เปิดกว้างสร้างสัมพันธ์ เชื่อมโยงกัน สู่สมดุล”
วันนี้ (วันที่ 19 พฤศจิกายน 2565) เวลา 12.20 น. ณ ชั้น LG ศูนย์การประชุมแห่งชาติสิริกิติ์ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้แถลงข่าวในฐานะประธานผู้นำเขตเศรษฐกิจเอเปค โดยนายอนุชา บูรพชัยศรี รองเลขาธิการนายกรัฐมนตรี ปฏิบัติหน้าที่โฆษกประจำสำนักนายกรัฐมนตรี เปิดเผยสาระสำคัญ ดังนี้
นายกรัฐมนตรี แสดงความสำนึกในพระมหากรุณาธิคุณอย่างหาที่สุดมิได้ ที่พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ได้เสด็จออกทรงรับผู้นำเขตเศรษฐกิจเอเปคพร้อมคู่สมรส และแขกพิเศษ ณ พระที่นั่งจักรีมหาปราสาท ในพระบรมมหาราชวังเมื่อค่ำวานนี้ นำมาซึ่งความปลาบปลื้มปีติแก่คณะผู้เข้าร่วมประชุมและคนไทยทุกคน
นายกรัฐมนตรีกล่าวว่าการประชุมผู้นำเขตเศรษฐกิจเอเปค ครั้งที่ 29 จบลงแล้วด้วยความสำเร็จอย่างงดงาม ถือเป็นความสำเร็จร่วมกันของสมาชิกเอเปคทั้งหมด เอเปคต้องยืนหยัดทำงานเพื่อสร้างการเจริญเติบโตและอนาคตของภูมิภาคเอเชีย-แปซิฟิก สัปดาห์ที่ผ่านมาไทยได้ต้อนรับคณะผู้นำ ผู้เข้าร่วมประชุม และสื่อต่างชาติ รวมกว่า 5,000 คน ถือเป็นครั้งแรกในรอบ 4 ปีที่ผู้นำเขตเศรษฐกิจเอเปคได้ประชุมแบบพบหน้า
การประชุมนี้ นอกจากจะเป็นเวทีให้การหารือระหว่างผู้นำ ยังได้แลกเปลี่ยนความเห็นกับแขกพิเศษ ประธานาธิบดีฝรั่งเศส และมกุฎราชกุมารและนายกรัฐมนตรีซาอุดีอาระเบีย ผู้นำได้พูดคุยกับภาคเอกชน ในการหารือกับสภาที่ปรึกษาทางธุรกิจเอเปค และนายกฯ ยังได้รับฟังมุมมองของกลุ่มผู้แทนเยาวชนเอเปคจาก APEC Voices of the Future 2022
นอกจากนี้ ที่ประชุมยังได้หยิบยกสถานการณ์การคุกคามด้านนิวเคลียร์ ไทย ในฐานะเจ้าภาพเอเปคเข้าใจและมีความห่วงกังวลต่อผลกระทบ โดยเฉพาะด้านเศรษฐกิจ และพร้อมร่วมมือกับหุ้นส่วนต่าง ๆ เพื่อหาทางแก้ไขประเด็นปัญหาอย่างใกล้ชิดต่อไป
นายกรัฐมนตรี และผู้นำเขตเศรษฐกิจเอเปคได้รับรองปฏิญญาผู้นำเขตเศรษฐกิจเอเปค ค.ศ. 2022 ซึ่งการทำงานของเอเปค 2022 ตลอดทั้งปี ที่มีแนวคิดเศรษฐกิจชีวภาพ-เศรษฐกิจหมุนเวียน-เศรษฐกิจสีเขียว หรือแนวคิดเศรษฐกิจ BCG เป็นเครื่องยนต์ขับเคลื่อน ภายใต้หัวข้อหลัก “เปิดกว้างสร้างสัมพันธ์ เชื่อมโยงกัน สู่สมดุล” มีผลลัพธ์ ดังนี้
1. “เปิดกว้างสร้างสัมพันธ์” เอเปคได้เดินหน้าสานต่อการหารือเรื่องเขตการค้าเสรีเอเชีย-แปซิฟิก FTAAP ผลงานที่เป็นรูปธรรม คือ จัดทำแผนงานต่อเนื่องเพื่อเพิ่มขีดความสามารถของสมาชิก และเตรียมความพร้อมในการรับมือกับประเด็นการค้าการลงทุนใหม่ ๆ
2. “เชื่อมโยงกัน” เอเปคได้ฟื้นฟูการเดินทางข้ามแดนระหว่างกันอย่างปลอดภัย และไร้รอยต่อ เพื่อสร้างความพร้อมรับมือวิกฤติใหม่ในอนาคต
3. “สู่สมดุล” ผู้นำเอเปคทุกคนได้ร่วมกันรับรอง “เป้าหมายกรุงเทพฯ ว่าด้วยเศรษฐกิจบีซีจี” วางรากฐานในการขับเคลื่อนเศรษฐกิจในภูมิภาคเอเชีย-แปซิฟิกอย่างครอบคลุม ยั่งยืน และเป็นมิตรกับสิ่งแวดล้อมอย่างเป็นระบบ ซึ่งโอกาสนี้ เอเปคได้ร่วมเปิดตัวเว็บไซต์ bangkokgoals.apec.org อีกด้วย
โดยนายกรัฐมนตรีได้กล่าวว่า การเป็นเจ้าภาพเอเปคปี 2565 ของไทยได้เสร็จสิ้นลงแล้ว ผมได้ส่งมอบหน้าที่นี้แก่สหรัฐอเมริกาที่จะเป็นเจ้าภาพเอเปคในปี 2566 เชื่อมั่นว่าสหรัฐฯ จะสานต่อการส่งเสริม การเติบโตอย่างครอบคลุมและยั่งยืนในภูมิภาคเอเชีย-แปซิฟิก
วันเสาร์ที่ 19 พฤศจิกายน 2565
​"ทิพานัน" ระบุผลสำเร็จการประชุมเอเปค วางรากฐานส่งต่ออนาคตที่ดีให้กับคนรุ่นถัดไป หวังดันไทยเป็นเมืองน่าเที่ยวน่าลงทุนระดับโลก
​"ทิพานัน" ระบุผลสำเร็จการประชุมเอเปค วางรากฐานส่งต่ออนาคตที่ดีให้กับคนรุ่นถัดไป หวังดันไทยเป็นเมืองน่าเที่ยวน่าลงทุนระดับโลก วอนทุกฝ่ายจัดกิจกรรมสร้างสรรค์อย่างสงบเคารพกฎหมาย  ยันเจ้าหน้าที่ทำตามขั้นตอนกฎหมายเพื่อความสงบและปลอดภัย
วันที่ 19 พ.ย. 65 น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยว่า การประชุมความร่วมมือทางเศรษฐกิจในเอเชีย-แปซิฟิก หรือ เอเปค ภายใต้การผลักดันของพล.อ.ประยุทธ์ จันทร์โอชา นายกรัฐมนตรี ผ่านพ้นไปด้วยดี เป็นที่ประจักษ์ต่อทั่วโลกที่ไทยได้แสดงศักยภาพว่ามีความพร้อมในการจัดงานระดับโลก รองรับการขยายตัวทางด้านเศรษฐกิจของภูมิภาคและของโลก กำหนดทิศทางการเติบโตทางเศรษฐกิจอย่างยั่งยืนภายใต้แนวคิดการพัฒนาเศรษฐกิจ BCG ที่เป็นประเด็นหลักของการประชุมเอเปคในครั้งนี้ ทำให้นานาชาติเห็นความสำคัญของ BCG มากขึ้น เพราะไม่เพียงสร้างรายได้ใหม่ให้กับประเทศ แต่ยังเสริมสร้างภาพลักษณ์ และความเชื่อมั่นว่าไทยเป็นประเทศที่น่าอยู่ น่าลงทุน น่าท่องเที่ยว และยังใส่ใจสิ่งแวดล้อมช่วยแก้ปัญหาโลกร้อน ด้วยโมเดลเศรษฐกิจ BCG ที่มีรูปแบบผสมผสานระหว่างเศรษฐกิจชีวภาพ เศรษฐกิจหมุนเวียนและเศรษฐกิจสีเขียว สอดคล้องกับปรัชญาเศรษฐกิจพอเพียง
น.ส.ทิพานัน กล่าวว่า ผลสำเร็จจากการประชุมครั้งนี้ ประเทศไทยและพี่น้องประชาชนทุกคนจะได้รับประโยชน์ในหลากหลายมิติ ที่รัฐบาลได้วางรากฐานเพื่อส่งต่ออนาคตที่ดีให้กับคนรุ่นถัดไป ดังนั้นแม้การประชุมจะเสร็จสิ้นลงแล้ว แต่ภารกิจการขับเคลื่อนให้บรรลุเป้าหมายในการพัฒนาประเทศเพื่อความอยู่ดีกินดีของพี่น้องประชาชนยังคงดำเนินต่อไปโดยอาศัยปัจจัยสำคัญคือ การมีส่วนร่วมของพี่น้องประชาชน ความร่วมมือร่วมใจของพี่น้องประชาชนในการเป็นเจ้าบ้านที่ดี มอบรอยยิ้ม และ ข้อมูลที่ถูกต้อง การดำเนินกิจกรรมเคลื่อนไหวต่างๆ ในทิศทางที่สร้างสรรค์สงบเพื่อสร้างบรรยากาศที่ดีรองรับโอกาสในการพัฒนาเศรษฐกิจให้ไทยกลับมาเติบโต เพื่อยกระดับคุณภาพชีวิตและลดเหลื่อมล้ำทางสังคมได้โดยเร็ว
"รัฐบาลขอขอบคุณการเคลื่อนไหวอย่างสร้างสรรค์และสงบของทุกกลุ่ม ทั้งกลุ่มผู้สนับสนุนและไม่สนับสนุนรัฐบาล อย่างไรก็ตามในส่วนที่มีการแสดงออกที่เกินสิทธิและหน้าที่ เกินขอบเขตในการชุมนุมอย่างสงบ และเกินเลยกว่าที่กฎหมายกำหนด ทางเจ้าหน้าที่ต้องรักษาความสงบและปลอดภัยโดยดำเนินการอย่างเข้มงวด จริงจัง รัดกุมและตามขั้นตอนของกฎหมาย ตามหลักสากล เป็นการระงับและปราบปรามการแสดงออกที่ใช้สิทธิเกินส่วน ที่ก่อให้เกิดความเดือดร้อนและระงับเหตุที่อาจมีแนวโน้มจะบานปลายเป็นความรุนแรงที่ไม่อาจควบคุมได้และทำความเดือดร้อนให้ส่วนร่วม ดังนั้นจึงขอให้ผู้ที่เคลื่อนไหวเข้าใจการทำงานของเจ้าหน้าที่ที่ต้องปฏิบัติหน้าที่ต่อภารกิจเป็นเจ้าบ้านที่ดี สร้างความปลอดภัยให้กับผู้นำและผู้เข้าร่วมการประชุมเอเปคที่ทั้งหมดนี้ก็เพื่อประโยชน์และเพื่ออนาคตของคนไทยทุกคน" น.ส. ทิพานัน กล่าว
วันเสาร์ที่ 19 พฤศจิกายน 2565
​โฆษกรัฐบาลเผย นายกฯ ขอบคุณประชาชนคนไทยทุกคนที่ร่วมกันเป็นเจ้าบ้านที่ดี ประสบความสำเร็จในการเป็นเจ้าภาพจัดประชุมเอเปค 2022
​โฆษกรัฐบาลเผย นายกฯ ขอบคุณประชาชนคนไทยทุกคนที่ร่วมกันเป็นเจ้าบ้านที่ดี ประสบความสำเร็จในการเป็นเจ้าภาพจัดประชุมเอเปค 2022
วันนี้ (19 พฤศจิกายน 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีต่อความสำเร็จในการเป็นเจ้าภาพจัดการประชุมเอเปคครั้งนี้ ชื่นชมการทำงานของทุกหน่วยงานที่เกี่ยวข้องของทุกเขตเศรษฐกิจที่ร่วมกันทำงานหนักตลอดปี จนเห็นความสำเร็จเป็นรูปธรรม
แม้จะเป็นการจัดการประชุมท่ามกลางความท้าทายในโลก ไทยสามารถจัดการประชุมแบบพบหน้าได้อย่างสำเร็จสมดังความตั้งใจ ทั้งนี้ ความมุ่งมั่นและตั้งใจเพื่อร่วมมือกันเอาชนะอุปสรรค และความท้าทายของทุกเขตเศรษฐกิจในโลกเห็นเป็นผลสำเร็จ โดยผู้นำเอเปคได้ร่วมรับรอง ปฏิญญาผู้นำเขตเศรษฐกิจเอเปค ค.ศ. 2022 รวมทั้งได้ร่วมรับรอง เป้าหมายกรุงเทพฯ ว่าด้วยเศรษฐกิจ BCG หรือ Bangkok goals on BCG ได้สำเร็จ
โฆษกประจำสำนักนายกรัฐมนตรีเปิดเผยว่า ไทยภูมิใจในการเป็นเจ้าภาพครั้งนี้ และภูมิใจที่สามารถสนับสนุนความร่วมมือของทุกภาคส่วนได้อย่างเป็นรูปธรรม ไทยในฐานะเจ้าภาพในครั้งนี้ ผลักดันความร่วมมือด้านความยั่งยืน ผ่านโมเดลเศรษฐกิจ BCG เพราะรัฐบาลตระหนักว่า การพัฒนาเศรษฐกิจ ต้องควบคู่ไปกับความยั่งยืนของสิ่งแวดล้อม ด้านเศรษฐกิจดิจิทัล จากบทเรียนการนำมาใช้เพื่ออำนวยความสะดวกในช่วงวิกฤตโควิด-19 เพื่อพัฒนาธุรกิจ MSMEs และ เน้นการเชื่อมต่อทุกมิติ ด้านการค้าผ่านเขตการค้าเสรีในกลุ่มเอเปค หรือ Free Trade Area of the Asia Pacific (FTAAP) นอกจากนี้ รัฐบาลได้ใช้โอกาสนี้ นำเสนอความเป็นไทย ถ่ายทอดผ่านสายตาผู้นำ ไปสู่ประชาชนทั่วโลก
"จากความสำเร็จในการเป็นเจ้าภาพจัดการประชุมเอเปคของประเทศไทย รัฐบาลขอขอบคุณไปยังทุกฝ่ายที่เกี่ยวข้อง ไม่ว่าจะเป็นผู้นำเขตเศรษฐกิจต่างๆ ที่ตอบรับและเข้าร่วมการประชุม เจ้าหน้าที่ทุกฝ่ายที่เกี่ยวข้อง ทีมงานทุกระดับของทุกเขตเศรษฐกิจ และที่สำคัญที่สุดคือประชาชนคนไทยทุกคนที่ร่วมกันเป็นเจ้าบ้านที่ดี ให้การต้อนรับผู้นำ ผู้ร่วมประชุม ผู้มีส่วนเกี่ยวข้อง และสื่อมวลชนจากทั่วโลก ซึ่งผลลัพธ์ที่ได้จากทุกการประชุม จะเป็นโอกาสสำคัญในการเพิ่มมูลค่าทางเศรษฐกิจของไทย และต่อยอดไปในเรื่องอื่นๆ ที่จะเป็นประโยชน์กับคนไทยต่อไป" นายอนุชาฯ กล่าว
วันเสาร์ที่ 19 พฤศจิกายน 2565
ถ้อยแถลงของนายกรัฐมนตรี สำหรับการแถลงข่าวในฐานะประธานผู้นำเขตเศรษฐกิจเอเปค
วันเสาร์ที่ 19 พฤศจิกายน 2565
ชั้น LG ศูนย์การประชุมแห่งชาติสิริกิติ์
สวัสดีครับ
ก่อนอื่น ผมขอแสดงความสำนึกในพระมหากรุณาธิคุณอย่างหาที่สุดมิได้ ที่พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ได้เสด็จออกทรงรับผู้นำเขตเศรษฐกิจเอเปคพร้อมคู่สมรส และแขกพิเศษ ณ พระที่นั่งจักรีมหาปราสาท ในพระบรมมหาราชวังเมื่อค่ำวานนี้ นำมาซึ่งความปลาบปลื้มปีติแก่คณะผู้เข้าร่วมประชุมและคนไทยทุกคน
การประชุมผู้นำเขตเศรษฐกิจเอเปค ครั้งที่ 29 จบลงแล้วด้วยความสำเร็จอย่างงดงาม ซึ่งผมถือว่าเป็นความสำเร็จ ร่วมกันของสมาชิกเอเปคทั้งหมด ที่ต้องการเห็นเอเปคยืนหยัดทำงานท่ามกลางสภาวการณ์โลกที่ผันผวน เพื่อสร้างการเจริญเติบโตและอนาคต ของภูมิภาคเอเชีย-แปซิฟิก โดยตลอดสัปดาห์ที่ผ่านมา ไทยได้ต้อนรับคณะผู้นำพร้อมคู่สมรส แขกพิเศษ ผู้เข้าร่วมประชุม และสื่อต่างชาติ รวมทั้งสิ้นกว่า 5,000 คน ถือเป็นครั้งแรกในรอบ 4 ปีที่ผู้นำเขตเศรษฐกิจเอเปคได้เดินทางมาประชุมร่วมกันแบบพบหน้า
ในการประชุมครั้งนี้ ผู้นำเอเปคยังได้หารือกับแขกพิเศษ ได้แก่ ประธานาธิบดีฝรั่งเศส และมกุฎราชกุมารและนายกรัฐมนตรีซาอุดีอาระเบีย อีกทั้งยังได้พูดคุยกับภาคเอกชนจาก สภาที่ปรึกษาทางธุรกิจเอเปค และผมยังได้รับฟังมุมมองจากผู้แทนเยาวชนจาก APEC Voices of the Future 2022 ด้วย
ผมขอเรียนว่า ตามที่ได้มีการกล่าวถึงอาวุธนิวเคลียร์ในที่ประชุม ไทยในฐานะเจ้าภาพเอเปค และผมก็เชื่อว่าทุกคน มีข้อห่วงกังวลในเรื่องดังกล่าว
ผมและผู้นำเขตเศรษฐกิจเอเปคได้รับรองปฏิญญาผู้นำเขตเศรษฐกิจเอเปค ค.ศ. 2022 เมื่อสักครู่ ซึ่งสะท้อนการทำงานของเอเปค 2022 ตลอดทั้งปี ที่มีแนวคิดเศรษฐกิจ BCG เป็นเครื่องยนต์ขับเคลื่อนผลลัพธ์ที่เป็นรูปธรรม 3 ประการ ภายใต้หัวข้อหลัก “เปิดกว้างสร้างสัมพันธ์ เชื่อมโยงกัน สู่สมดุล” ดังนี้
ประการแรก “เปิดกว้างสร้างสัมพันธ์” เอเปคได้จัดทำแผนงานต่อเนื่องหลายปี เพื่อสานต่อการหารือเรื่องเขตการค้าเสรีเอเชีย-แปซิฟิก หรือเอฟแทป ในบริบทของโลกยุคหลังโควิด-19 เพื่อเตรียมความพร้อมในการรับมือกับประเด็นการค้าการลงทุนใหม่ ๆ
ประการที่สอง “เชื่อมโยงกัน” เอเปคได้ฟื้นฟูการเดินทางข้ามแดน อย่างปลอดภัยและไร้รอยต่อ เพื่อให้พร้อมรับมือวิกฤติใหม่ในอนาคต
ประการสุดท้าย “สู่สมดุล” ผู้นำเอเปคได้ร่วมกันรับรอง “เป้าหมายกรุงเทพฯ ว่าด้วยเศรษฐกิจ BCG” เพื่อวางรากฐานในการขับเคลื่อนเศรษฐกิจในภูมิภาคเอเชีย-แปซิฟิก อย่างครอบคลุม ยั่งยืน และเป็นมิตรกับสิ่งแวดล้อมอย่างเป็นระบบ ซึ่งผมได้เปิดตัวเว็บไซต์bangkokgoals.apec.orgในที่ประชุมด้วย
การเป็นเจ้าภาพเอเปคปี 2565 ของไทยได้เสร็จสิ้นลงแล้ว ผมได้ส่งมอบหน้าที่นี้แก่สหรัฐฯ เจ้าภาพเอเปคในปี 2566 ผมมั่นใจอย่างยิ่งว่าสหรัฐฯ จะสานต่อภารกิจที่ไทยริเริ่มไว้ โดยเฉพาะการส่งเสริมการเติบโตอย่างครอบคลุมและยั่งยืนในภูมิภาค
ขอบคุณครับ
* * * * *